Kamu bisa jelasin ke aku soal Johannesburg dalam bahasa melayu?

Johannesburg atau lebih dikenali sebagai Jo'burg atau Bandar Raya Emas terletak di kawasan tinggi iaitu pada ketinggian 1,753 meter (6 000 kaki) di atas paras laut. Bandar raya ini adalah ibu negeri Gauteng. Luas kawasannya 1,644 kilometer persegi, dengan purata kepadatan penduduk seramai 1,962 orang setiap kilometer persegi. Walaupun, Johannesburg bukan ibu negara Afrika Selatan tetapi ia merupakan bandar raya terbesar di Afrika Selatan. Malah bandar raya ini merupakan salah satu daripada 40 bandar raya metropolitan yang terbesar di dunia, dan adalah bandar raya di benua Afrika yang tergolong sebagai bandar raya global. Satu kajian di bawah kelolaan Mastercard pada 2007, meletakkan Johannesburg sebagai 47 daripada 50 bandar raya utama di dunia sebagai pusat perdagangan bertaraf antarabangsa (bandar raya tunggal di seluruh benua Afrika)